BODOLAND रादाब- कक्राझार, 25 मे : राइजोआव 10 साननि थाखाय फिन बाराय बावबाय कारफिउ। 5 जुनसिम आसामाव कारफिउनि गोहोम गोग्लैगोन। राइजो सरकारनि गोदान एस अ पि बादियै नोगोर ओनसोलाव सानजौफु 12 रिंगानिफ्राय फुंनि 5 रिंगासिम कारफिउनि गोहोम गोग्लैगोन। एरैहाय गामियारि ओनसोलाव बेलासि 2 रिंगानिफ्राय फुंनि 5 रिंगासिम कारफिउनि गोहोम थागोन। मख’नो गोनांदि गामियारि ओनसोलाव सिगां समाव बेलासि 5 रिंगानिफ्रायसो कारफिउ दंमोन। बेराफार्सेथिं गामियारि ओनसोलाव बेलासि 1 रिंगायाव बन्द खालामनांगोन गला। गासै सरकारि-बेसरकारि मावख’फोरा 1 रिंगायाव आबुं बन्द जानांगोन।